stanford-oval/wikipedia huggingface dataset:
דוכן הנשיקות 3

| --- | --- |

 מבוסס על:  דוכן הנשיקות 
 בימוי:  וינס מרשלו 
 הופק בידי:  וינס מרשלו, Michele Weisler 
 תסריט:  וינס מרשלו 
 עריכה:  פול מילספאו 
 שחקנים ראשיים:  ג'ואי קינג טיילור זקהאר פרז מולי רינגוולד מייסי ריצ'רדסון-סלרס ג'ואל קורטני ג'ייקוב אלורדי מייגן יאנג 
 מוזיקה:  פטריק קירסט 
 צילום:  אנסטס מיצ'וס 
 מדינה:  ארצות הברית 
 חברת הפקה:  Komixx Entertainment 
 חברה מפיצה:  נטפליקס 
 שיטת הפצה:  וידאו על פי דרישה 
 הקרנת בכורה:  11 באוגוסט 2021 
 משך הקרנה:  112 דק' 
 שפת הסרט:  אנגלית 
 סוגה:  קומדיה רומנטית 
 סרט קודם:  דוכן הנשיקות 2 
 אתר רשמי
 דף הסרט ב־IMDb
 
דוכן הנשיקות 3 (באנגלית: The Kissing Booth 3) הוא סרט קומדיה רומנטי לנעורים אמריקאי שבוים על ידי הבמאי וינס מרצ'לו עם תסריט שנכתב על ידו ועל ידי ג'יי ארנולד. הסרט מהווה המשכון לסרטים "דוכן הנשיקות" ו"דוכן הנשיקות 2". הסרט מבוסס על רומן ההמשך "The Kissing Booth 3: Going the Distance" מאת בת' ריקלס, ומככבים בו ג'ואי קינג, ג'ואל קורטני וג'ייקוב אלורדי.
הסרט עלה לשידור בנטפליקס ב-11 באוגוסט 2021.
עלילה

פרק זה טעון שכתוב. אנא תרמו לוויקיפדיה .
אחרי שיצאה לטיול בכביש שלאחר סיום הלימודים, אל עדיין לא החליטה אם לנסוע לאונברסיטת ברקלי או להרווארד - אף על פי שנואה בטוח שהיא תבוא איתו להרווארד, וכבר מתכנן להשיג לשניהם דירה קרובה לקולג' בהרוווארד. כשההורים של נואה ולי מכריזים שהם מוכרים את בית החוף שבו בילו המשפחה את ילדותם, אל, נואה, לי וחברתו של לי, רייצ'ל, מציעים לבלות שם את הקיץ כדי לעזור באריזה של הבית. לי מראה לרייצ'ל את התוכניות שלו כדי שיראו אחד את השני בחגים בזמן שהם הולכים זה מזה לקולג'ים ברחבי הארץ, בעוד שאל עומדת לפתע מול דדליין מצד ברקלי. היא בוחרת ללכת להרווארד עם נואה, מה שמרגיז את לי, אבל אל מבטיחה לפצות אותו בכך שתבלה את הקיץ בהכנת רשימת פעילויות שונות על החוף.
חברתו של נואה, קלואי - שאל חשבה פעם שנואה מנהל רומן איתה - מגיעה לבית החוף בעוד מרקו - שאל נישקה - מקבל עבודה באזור. במהלך יום בפארק המים, נואה ומרקו נפגשים, מה שגרם לנואה לגעור באל על כך שלא הבינה שלמרקו עדיין יש רגשות כלפיה. המתח מתגבר כאשר אל נאבקת לחלק את זמנה בין לי ונואה. במקביל, אל מתלבטת בקבלת החברה החדשה של אביה, לינדה, גם היא חברה של אמה המנוחה, מחשש שהיא תחליף את אמה האהובה. בעידוד קלואי, שמתמודדת עם הגירושים של הוריה, לדבר עם אל, נועה משלימה עם אל. מרקו מופיע במסיבת הרביעי ביולי שם הוא שוב נלחם עם נואה ומכה אותו באגרופים, נואה מצידו מסרב להשיב. מרקו מודה בפני אל שאכן עדיין יש לו רגשות כלפיה, אך היא דוחה אותו. באותו לילה, אל רבה עם אביה על כך שהוא יוצא עם לינדה, אל מאשימה אותו בכך שהוא יוצא איתה רק בגלל הגאווה שלו; בתגובה, הוא מספר בכעס על הקורבנות שהקריב עבורה ועבור אחיה בראד וכי היא לא האדם היחיד שראוי שיאהבו אותו. "אין לך מושג כמה אני מאוכזב ממך כרגע", הוא גוער.
בלי לדעת שנואה ראה את מכתב הקבלה שלה לברקלי, אל הולכת למצוא אותו במקום שלהם. מודאג שהיא הולכת רק בשבילו להרווארד ושהיא תתחרט על זה, נואה נפרד מאל. שבורת לב, אל מחמיצה רשימת קטגוריות עם לי כדי לשחק ב-Dance Dance Revolution . הם מתווכחים כשלי אומר לה שהוא מעולם לא היה חשוב לאל בהשוואה לנואה, בזמן שהיא אומרת לו להתבגר ושכל ההחלטות שלה הקיץ הזה היו בניסיון לשמח את כולם. אמם של נואה ולי אומרת לאל שהיא צריכה להתחיל לחשוב על "מה זה שאתה רוצה לעשות" ולבחור מכללה על סמך זה. קלואי ואל מדברות על נואה בזמן שהם נפרדים זה מזה, כשרייצ'ל מצותתת לשיחתן. לאחר שראתה את הבעיות שהיו למערכת היחסים של אל ונואה, רייצ'ל נפרדת מלי, אף על פי שהיא מקווה שהם יתאחדו מתישהו.
בהכירה עד כמה אחיה מאושר סביבה, אל מבינה בסופו של דבר ומקבלת את לינדה, משלימה עם אביה. מרקו מתנצל בפני אל והם נפרדים בהסכמה לפני שאל משלימה עם לי ואומרת לו שהיא הבינה שהיא בילתה כל כך הרבה זמן בשמירה על מערכות היחסים שלה עם נואה ולי עד שהיא לא הצליחה להבין מה משמח אותה. אל מחליטה לפנות לאוניברסיטת דרום קליפורניה וללמוד עיצוב משחקים. בהשראת אל, אמם של נואה ולי מחליטה לא למכור את בית החוף.
שש שנים מאוחר יותר, אל מפתחת משחק משלה. היא ולי נשארו חברים קרובים, מבקרים בדוכן הנשיקות ביריד הצדקה ובקרנבל. בנוסף, לי ורייצ'ל התאחדו זה עם זה והתארסו לאחר הקולג'. זמן מה לאחר מכן, אל רואה את נואה בפעם הראשונה (ככל הנראה) מאז הפרידה שלהם, שם הוא מגלה שיש לו הצעות עבודה במשרדי עורכי דין בלוס אנג'לס ובניו יורק. נואה מציע לצאת לרכיבה על אופנוע כשהוא חוזר לעיר ואל מסכימה. דרכיהם נפרדות, אבל לא לפני שהסתכלו לאחור אחד על השני.
אל ונואה נראים נוסעים לאורך קו החוף בקליפורניה על האופנועים שלהם, צוחקים ונהנים.
דמויות

ג'ואי קינג - אל אוונס
ג'ואל קורטני -לי פלין
ג'ייקוב אלורדי - נואה פלין
טיילור זקהאר פרז - מרקו פניה
מייסי ריצ'רדסון-סלרס - קלואי ווינתרופ
מייגן יאנג - רייצ'ל
מולי רינגוולד - גברת פלין
סטיבן ג'נינגס - מייק אוונס
קלואי ויליאמס - ג'וני אוונס
מורנה ויסר - מר פלין
ביאנקה בוש - אוליביה
זנדיל מדליווה - גווינת'
קמילה וולפסון - מיה
קרסון ווייט - בראד אוונס
ג'אד קרוק - אולי
פרנסס שולטו-דאגלס - ויויאן
אוון הנגסט - מיילס
סנדה שאנדו - רנדי
הילטון פלסר - בארי
טרנט רו - מלווין
מישל אלן - הת'ר
ג'ושוע אדי - טאפן
נתן לין - קמרון
ביירון לנגלי - וורן
קמרון סקוט - אשטון
ביאנקה אמאטו - לינדה
הפקה

ביולי 2020, פורסם שהסרט השלישי של "דוכן הנשיקות" צולם בחשאי יחד עם צילומי הסרט השני בדרום אפריקה ב-2019, בו קינג, אלורדי, קורטני, פרז, ריצ'רדסון-סלרס ומייגן יאנג חזרו על תפקידיהם. מרסלו שוב מביים מתסריט שכתב לצדו של ג'יי ארנולד.
הפצה

הסרט עלה לשידור ב-11 באוגוסט 2021, בכל הפלטפורמות של שירות הזרמת המדיה "נטפליקס".
ביקורת

באתר הביקורות Rotten Tomatoes, צבר הסרט דירוג של 21% על סמך 19 ביקורות, עם דירוג ממוצע של 3.4/10.
נטליה וינקלמן של הניו יורק טיימס כתיארה את הסרט כ-"פינאלה הולם, אם כי תפל".
קייט ארבלנד מ-IndieWire נתנה לסרט ציון D+, תוך ביקורת על הדמויות והבימוי של הסרט, היא כתבה: "קינג ממשיכה להפיח חיים באלה, גם כשהיא מקבלת החלטות מגוחכות ולא בוגרות, בעוד שאלורדי מצטמצם להיראות מטורף עם כמה התפרצויות בכי רציניים". היא כתבה כי הסדרה כול "יכולה לספק מבוגרת יותר, מבט כנה על חיי מתבגר, אבל היא מעדיפה ללכת בדרך מיוחדת משלה".
מוניקה קסטילו מ-RogerEbert.com העניקה לסרט 1.5/4 כוכבים, וכתבה: "לזכותם של מרצ'לו והכותב השותף ג'יי ארנולד, בסרט יש קומץ הפתעות שמתנגדות לכמה מקטעי ה-"rom-com" הצפויים. אבל השאר הם הרבה מאותן סטנות נעורים רומנטיות שראינו בעבר".
הערות שוליים

↑  Netflix Unveils A 2021 Film Slate With Bigger Volume & Star Wattage; Scott Stuber On The Escalating Film Ambition
↑  שמרי את נשיקותייך, באתר ‏מאקו‏, 27 ביולי 2020
↑  "The Kissing Booth 3"
↑
↑  סקירה
↑  סקירת 'The Kissing Booth 3': טרילוגיית Icky YA Rom-Com של נטפליקס מוצאת את הגמר הבלתי נשכח שלה
↑  The Kissing Booth 3
האח הגדול (תוכנית טלוויזיה פולנית)

| --- | --- |
 מבוסס על:  האח הגדול 
 סוגה:  תוכנית מציאות 
 ארץ מקור:  פולין 
 שפות:  פולנית 
 קישורים חיצוניים
 bigbrother.tvn.pl
 
האח הגדול פולין היא סדרת טלוויזיה המופקת על ידי Endemol. בסה"כ שודרו עד כה 5 עונות, כולל עונת VIP אחת.
העונה הראשונה שודרה בשנת 2001. התוכנית היא הגרסה הפולנית לתוכנית המציאות הבינלאומית האח הגדול המשודרת ברחבי העולם, ושהחלה ב-1997 בהולנד על ידי המפיק ג'ון דה מול.
לוגו חברת אנדמול פולין, המפיקה את תוכנית האח הגדול במדינה
הפורמט

כל העונות של התוכנית נמשכו 15 שבועות, למעט העונה השלישית, שנמשכה 12 שבועות.
בתחילת התוכנית, קבוצת משתתפים הכוללת כתריסר אנשים, נכנסת לבית המכונה "בית האח הגדול". מדובר במבנה המכוסה כולו במצלמות, חלקן נסתרות וחלקן גלויות, המנותק מכל אמצעי תקשורת וממבנים אחרים. בשלוש העונות הראשונות בית האח היה ממוקם בכפר סקוצ'ין שעל יד ורשה, ובהמשך, בשתי העונות שלאחר מכן, הבית היה בכפר ביאלני ורוצלבסקי הסמוך לעיר ורוצלב. במהלך התוכנית משודרים חייהם של הנוכחים בבית, הקרויים דיירים, והצופים עוקבים אחר מעשיהם ואחר מערכות היחסים שלהם. החיים בבית מוכתבים על ידי קול עבה, מסתורי ובלתי נראה, שהאדם מאחוריו נקרא "האח הגדול". האח הגדול נותן הוראות לדיירים ומטיל עליהם משימות שחובה לבצע. בנוסף, מדי שבועיים מתקיימות "הדחות". האח הגדול קורא לכל משתתף בתורו לחדר אטום מיוחד, בו הוא נשאל על יחסיו עם המתמודדים השונים וכן נאלץ לבחור שני דיירים שיעזבו את התוכנית. 2 הדיירים (או יותר, במקרה של תיקו) שהכי הרבה מתמודדים הצביעו נגדם מועמדים להדחה, ובמשך השבוע הצופים מצביעים באמצעות מסרונים אילו דיירים יעזבו את התוכנית, כאשר בסוף השבוע מודח סופית אחד הדיירים מהבית. תהליך זה חוזר במשך מספר שבועות עד אשר נותרים שלושה דיירים בבית. בשלב זה מתחיל "הגמר", בו הצופים בוחרים, מבין שלושת הדיירים, מי יהיה הדייר המנצח.
בעונות הרביעית והחמישית, שהופקו על ידי TV 4, הכללים הללו שונו מעט, והחל מתחילת התוכנית בוצעו הדחות על בסיס שבועי, כאשר בנוסף להדחות הרגילות הודח בשבוע נתון לפחות אדם אחד שחרג, אפילו במעט, מכללי התוכנית. לקראת סוף העונה, בכל אופן, פסקו ההדחות על בסיס חריגה מכללי התוכנית, וההדחות חזרו להיות חד-שבועיות ומבוססות על הצבעות בלבד. בנוסף, בעונות אלו הגיעו דיירים חדשים במהלך התוכנית, אפילו בשלבים מתקדמים שלה, וזאת בניגוד לנהוג בעונות הראשונות בהן הוכנס משתתף חדש רק כתחליף למשתתף שעזב מרצונו את התוכנית.
הרייטינג של התוכנית

| מספר עונה | צופים  (במיליונים) |
| --- | --- |
1: 4.5
2: 3
3: 2.2
4: 0.5
5: 0.3
ממוצע: 2.1
העונות ה-4 וה-5 לא צברו עניין רב כמו שלוש העונות הראשונות של האח הגדול, כפי שמוצג בתרשים לעיל.
ביקורת

התוכנית נחשבת על פי רבים כלא מוסרית. במספר מדינות (כמו צ'כיה) התוכנית הוענשה על חוסר הגינות. המתנגדים לתוכנית טוענים כי היא לא מוסרית, וכי היא אנטי-חברתית. כמו כן, מספר פסיכולוגים ופסיכותרפיסטים מאמינים כי מטרת התוכנית אינה אתית ומוסרית, וטוענים כי פסיכולוגים אשר יסכימו לשתף פעולה עם תוכנית כגון זו יפגעו באתיקה של המקצוע שלהם.
כתוביות פתיחה

סגנון כתוביות הפתיחה של האח הגדול פולין 4.1 היה מחווה לכתוביות האח הגדול אוסטרליה, והתקיים שימוש באותו שיר נושא, ובאותה עין (המייצגת את סמלו של האח הגדול), המזוהה עם התוכנית.
הערות שוליים

↑  O zjawisku podglądania na podstawie programu Big Brother. | Pedagogika, psychologia, socjologia, filozofia, www.nauki-spoleczne.info (בפולנית)
↑  Polska, Grupa Wirtualna (2014-09-25). "Karolina Pachniewicz z "Big Brother": "Byłam wykreowanana na pustą dziewczynę, która ma pstro w głowie"". teleshow.wp.pl (בפולנית). נבדק ב-2017-03-27.
↑  Fenixy (2007-09-07), Big Brother 4.1 Poland Opening Titles, נבדק ב-2017-03-27
| האח הגדול (זיכיון) |
| --- | --- | --- |
| אוסטרליה | אוסטרליה (מבוגרים בלבד) |  מיקומי התוכנית מסביב לעולם |
| אירופה | אוקראינה • בריטניה • גרמניה • דנמרק • הבלקן • פולין • פינלנד • שוודיה |  מיקומי התוכנית מסביב לעולם |
| אמריקה | ארגנטינה • ארצות הברית • ברזיל |  מיקומי התוכנית מסביב לעולם |
| אפריקה ואסיה | ישראל |  מיקומי התוכנית מסביב לעולם |
דון סימפסון

| --- | --- |
אין תמונה חופשית
 לידה:  29 באוקטובר 1943 סיאטל, וושינגטון
 פטירה:  19 בינואר 1996 (בגיל 52) לוס אנג'לס, קליפורניה
 שם במה:  דון סימפסון
 מדינה:  ארצות הברית 
 תקופת הפעילות:  1975–1996 (כ־21 שנים)
 מקום לימודים:  אוניברסיטת אורגון  West Anchorage High School 
 פרופיל ב-IMDb
 
דונלד "דון" קלרנס סימפסון (באנגלית: Donald "Don" Clarence Simpson; ‏29 באוקטובר 1943 - ‏19 בינואר 1996) היה מפיק סרטים, תסריטאי ושחקן אמריקאי. הוא ידוע בזכות חלקו בהפקת להיטים כמו השוטר מבוורלי הילס, אהבה בשחקים והפריצה לאלקטרז. בשנת 1985 ובשנת 1988 הוא ושותפו להפקה, ג'רי ברוקהיימר, זכו בתואר מפיקי השנה על ידי האיגוד הלאומי של בעלי התיאטרון.
קורות חייו > ילדותו ונעוריו

סימפסון נולד בסיאטל, וושינגטון וגדל בעיר אנקורג' שבאלסקה. הוא למד בבית ספר התיכון "מערב אנקורג'". לאחר מכן הוא המשיך ללימודים אקדמאים באוניברסיטת אורגון, שם היה חבר באחווה Phi Delta Theta.
קורות חייו > חייו האישיים

חייו האישיים יוצאי הדופן של סימפסון תועדו במספר מקורות. פרק בספר "אתה לעולם לא תעשה אהבה בעיר הזאת" (שנכתב על ידי ליזה גריר, רובין גריר ולינדה האמונד ומתאר ארבעה סיפורים על המפגשים המיניים שלהן עם סלבריטאים בהוליווד) דן בההעדפות שלו ומצלם בווידאו את הפגישות של הכותבות איתו. סימפסון היה ידוע גם בכך שעשה כמה ניתוחים פלסטיים.
קורות חייו > מותו

ביום שישי, ב-19 בינואר 1996, סימפסון נמצא מת בביתו בלוס אנג'לס. סיבת המוות הייתה דום לב כתוצאה מהרעלה עקב ערבוב תרופות יחד (CDI).
על פי "High Concept", הביוגרפיה של סימפסון שנכתבה על ידי שארל פלמינג, ההוצאות של סימפסון על תרופות היו מעל 60,000‏$ בחודש בזמן מותו. תפקידו כמנהל בסרטי פרמאונט הגיע לסיומו כאשר הוא לכאורה התעלף באמצע פגישה.
הפריצה לאלקטרז, סרט אמריקאי בכיכובם של שון קונרי וניקולס קייג', מוקדש לזכרו של סימפסון. עובדה זו מוזכרת בסוף הסרט. בתחילת הסרט הוא מקבל קרדיט בתור אחד המפיקים ביחד עם ג'רי ברוקהיימר. בסרט אויב המדינה יש לסימפסון קרדיט על המסך בתור מפיק בכיר, למרות שהסרט יצא לאקרנים שנתיים לאחר מותו. הסיבה לכך היא שככל הנראה ברוקהיימר וסימפסון פיתחו את התסריט ביחד לפני מותו של סימפסון.
גופתו של סימפסון נשרפה ואפרו ניתן לבני משפחתו.
פילמוגרפיה נבחרת

| שנה | סרט | תפקיד | הערות |
| --- | --- | --- | --- |
| 1983 | פלאשדאנס | ---- | מפיק |
| 1984 | השוטר מבוורלי הילס | ---- | מפיק |
| 1986 | אהבה בשחקים | ---- | מפיק |
| 1987 | השוטר מבוורלי הילס 2 | ---- | מפיק |
| 1995 | כוננות מיידית | ---- | מפיק |
| 1995 | בחורים רעים | ---- | מפיק |
| 1995 | סיכון מחושב | ---- | מפיק |
| 1996 | הפריצה לאלקטרז | ---- | מפיק |
ציטוטים

"אין לנו שום מחויבות לעשות היסטוריה. אין לנו שום מחויבות לעשות אמנות. אין לנו שום חובה לתת הצהרה. החובה שלנו היא לעשות כסף".
"כדי לעשות כסף, זה עשוי להיות חשוב לזכות בפרס האוסקר, שכן התוצאה עלולה להיות עוד עשרה מיליון דולר בקופות".
"יש חיים מחוץ לחושך. יש חיים בפדיון" (במקור באנגלית: "There's a life outside darkness. There's a life in redemption". הפירוש של המילה "redemption" הוא פדיון, אבל גם גאולה).
לקריאה נוספת

Fleming, Charles (1998). High concept: Don Simpson and the Hollywood Culture of Excess. Doubleday. pp. 9. ISBN 0-385-48694-4.
Thompson, Graham (2007). American Culture In the 1980s. Edinburgh University Press. pp. 91–92. ISBN 0-748-61910-0.
הערות שוליים

↑  ‏Thomson, David (1996-04-07). "I'm Don Simpson; And You're Not" (http://www.independent.co.uk/arts-entertainment/im-don-simpson-and-youre-not-1303661.html). independent.co.uk. Retrieved 2009-10-26.‏
↑  ‏Pace, Eric (1996-01-21). "Don Simpson Is Dead at 52; Produced Blockbuster Films" (http://www.nytimes.com/1996/01/21/nyregion/don-simpson-is-dead-at-52-produced-blockbuster-films.html). The New York Times. Retrieved 2009-10-26.‏
↑  ‏"The Innovators 1980-1990: Jock of Gold" (http://www.bfi.org.uk/sightandsound/feature/122/). bfi.org.uk. Retrieved 2009-10-26.‏
| --- | --- |
בקרת זהויות :  NLI: 987007451091605171  PLWABN: 9810606640405606  BIBSYS: 4005522  BNE: XX1296761  BnF: cb161450037 (data)  CiNii: DA12133952  GND: 120807165  ISNI: 0000 0001 1659 9538  LCCN: n97097891  MusicBrainz: ddced3b4-5107-41fb-94c2-a8fb874db856  NTA: 071343288  RERO: 02-A009827695  SUDOC: 135392985  Trove: 963340  VIAF: 64847151   WorldCat (עם VIAF): 64847151
אפולו 17

אפולו 17 (אנגלית: 17 Apollo) היה השיגור המאויש ה-12 והאחרון בתוכנית אפולו של נאס"א, להנחתת אדם על הירח, והמשימה המאוישת ה-6 לירח בתוכנית. זו הייתה המשימה היחידה שכללה גאולוג מקצועי, האריסון שמיט, ששימש גם כטייס רכב הנחיתה הירחי. היא הייתה השלישית מבין שלוש "משימות J", שנועדו להגדיל את טווח הפעולה של האסטרונאוטים ואת כמות המידע המדעי הנאסף, לעומת משימות G ו-H שקדמו להן. במשימה זו נסעו האסטרונאוטים מרחק גדול יותר מכל משימה קודמת בעזרת רכב הנדידה הירחי, ואספו יותר דגימות קרקע מכל משימה קודמת. משך השהיה על הירח במשימה זו היה 72 שעות, והמשימה כולה ארכה 12.6 יום.
המשימה

המשימה שוגרה על גבי טיל סטורן 5 ב־7 בדצמבר 1972, בשעה 00:33 זמן מזרח ארצות הברית. זה היה שיגור הלילה הראשון בתוכנית אפולו. לאחר שתי הקפות של כדור הארץ, נכנסה החללית למסלול אל הירח. כמו במשימות קודמות, כוון השלב השלישי אל הירח לאחר ההיפרדותו, ופגיעתו נמדדה על ידי סייסמוגרפים שהונחו על הירח במשימות אפולו קודמות.
ב־10 בדצמבר נכנסה החללית למסלול סביב הירח, ורכב הנחיתה הירחי "צ'לנג'ר" ביצע נחיתה תקינה יממה מאוחר יותר. אתר הנחיתה היה בקצה הדרום-מזרחי של ים סרניטטיס, ליד הרי הטאורוס, באזור הנקרא טאורוס-ליטרו.
במהלך הליכת הירח הראשונה הציב סרנן את ערכת הניסויים שכללה ניסוי זרימת חום, גלאי קרניים קוסמיות, מתקן למדידת ההרכב של האטמוספירה הדלילה של הירח ומד כבידה. מד הכבידה היה אמור לגלות גלי כבידה, שנחזו על ידי תורת היחסות הכללית של איינשטיין, אך עקב שגיאה בתכנונו, הוא לא פעל. פעילות זו נמשכה 7 שעות ו־12 דקות.
כעבור כ־16 שעות החלה הפעילות החוץ רכבית השנייה. בפעילות זו השתמשו סרנן ושמיט ברכב הירח כדי לנסוע אל מספר מכתשים בסביבה, מהם אספו דגימות קרקע. פעילות זו נמשכה 7 שעות ו־37 דקות.
בפעילות השלישית בוצעו מדידות כבידה במספר מקומות. הונחו מספר מטעני נפץ, כדי לבחון את מבנה הירח על ידי מדידת הד הפיצוץ בסייסמוגרפים. המטענים הופעלו רק לאחר שהצוות עזב את פני הירח. לבסוף, נאסף מד שטף נייטרונים שהוצב מוקדם יותר. בסך הכול נסעו האסטרונאוטים על פני הירח 30.5 ק"מ, ואספו 110.4 ק"ג של אדמת ירח.
השלב העליון של רכב הנחיתה הירחי התרומם מפני הירח בשעה 22:54GMT ב־14 בדצמבר. השיגור צולם על ידי מצלמה שהותקנה על רכב הירח, והופעלה ממרכז הבקרה ביוסטון. לאחר ההתחברות אל תא הפיקוד והשירות, הושלך שלב ההמראה לעבר קרקע הירח, ופגיעתו נמדדה על ידי סייסמוגרפים שהונחו במשימות אפולו הקודמות, ובמשימה זו.
נכון ל-2024, אפולו 17 הייתה המשימה המאוישת האחרונה אל הירח. האריסון שמיט הוא האדם ה-12 שצעד על פני הירח. יוג'ין סרנן, שירד אל פני הירח לפניו, היה האדם האחרון שחזר אל רכב הנחיתה הירחי, והאדם האחרון לצעוד על הירח. בעודו מתכונן לטפס על הסולם של מודול הירח, בפעם האחרונה בה נמצא אדם על הירח, אמר:
"כאשר אנו עוזבים את הירח ואת טאורוס-ליטרו, אנו עוזבים כפי שבאנו, ואם ירצה האל, אנו נחזור, בשלום ותקווה לכל המין האנושי. בעודי מבצע צעדים אחרונים אלה מפני השטח למשך זמן מה, הייתי רוצה רק לציין שהאתגר של אמריקה היום עיצב את ייעודו של האדם מחר. יהיה האל עם צוותה של אפולו 17."
במהלך הטיסה אל כדור הארץ, ביצע טייס תא הפיקוד אוונס פעילות חוץ רכבית שנמשכה שעה ו-6 דקות, במהלכה אסף ממודול ניסויים סרטי הקלטה שצילמו את פני הירח כאשר היה במסלול סביבו.
תא הפיקוד נחת באוקיינוס השקט ב־19 בדצמבר 1972 וחולץ על ידי צוות מסוק מנושאת המטוסים טיקונדרוגה (USS Ticonderoga).
הצוות > יוג'ין סרנן

מפקד המשימה. היה בין 15 האסטרונאוטים שנבחרו באוקטובר 1963. היה טייס במשימת ג'מיני 9. במהלך משימה זו שהה שעתיים ועשר דקות בפעילות חוץ רכבית, והיה לאמריקאי השני שהלך בחלל.
לאחר מכן היה טייס הגיבוי של ג'מיני 12, וטייס הגיבוי של מודול הירח של אפולו 7.
בטיסתו השנייה לחלל, היה טייס מודול הירח של אפולו 10. אחריה, היה מפקד גיבוי של אפולו 14.
בטיסתו השלישית לחלל, היה מפקד החללית של אפולו 17, האחרונה במשימות אפולו ששוגרה, ב-6 בדצמבר 1972. הוא האדם האחרון עד כה שהטביע את טביעת רגלו על אדמת הירח.
הצוות > רונלד "רון" אוונס

טייס תא הפיקוד. (10 בנובמבר 1933 - 6 באפריל 1990) ב־1957 סיים לימודי טייס לאחר שהתקבל לצי. בין ינואר 1961 ליוני 1962 היה מדריך טיסה על מטוסי F-8 קרוסיידר בטייסת .VF-124 בעת שקיבל את ההודעה על כך שהתקבל כאסטרונאוט לנאס"א, באפריל 1966, שירת על נושאת המטוסים USS Ticonderoga, ששנים מאוחר יותר חילצה את אפולו 16 מן המים. באותה עת הספינה השתתפה במלחמת וייטנאם.
הצוות > האריסון שמיט

טייס רכב הנחיתה הירחי וגאולוג. לפני הצטרפותו לנאס"א, עבד האריסון במרכז לאסטרוגאולוגיה של המכון הגאולוגי של ארצות הברית (U.S. Geological Survey). הוא פיתח מספר שיטות גאולוגיות שמאוחר יותר שימשו את הצוותים בתוכנית אפולו. לאחר בחירתו לנאס"א, הוא אימן את צוותי אפולו לזהות משטחים גאולוגיים בזמן שהותם במסלול סביב הירח ובזמן נחיתתם על פני הירח. לאחר כל משימה שנחתה על הירח הוא השתתף בבחינת הממצאים שצילמו ואספו האסטרונאוטים.
במרץ 1970 נבחר האריסון להצטרף אל ריצ'רד גורדון וונס ברנד לטוס במשימת אפולו 18 ולשמש כצוות גיבוי באפולו 15. לאחר ביטול משימת אפולו 18 בספטמבר 1970, אנשים רבים ציפו שיצורף למשימת אפולו 17, המשימה האחרונה לירח. ההחלטה לצרפו לאפולו 17 הוכרזה באוגוסט 1971.
צוות גיבוי

מפקד המשימה: ג'ון יאנג
טייס: סטיוארט רוזה
טייס: צ'ארלס דיוק
צוות תמיכה

רוברט אוברמאייר
בוב פארקר
גורדון פלורטון
מדיה

האסטרונאוט האריסון שמיט נופל בעת הליכתו על הירח.
האריסון שמיט שר strolling on the Moon one day.
אפולו 17 עוזבת את הירח.
לוחית שהושארה על הירח על ידי אפולו 17.
האריסון שמיט ליד סלע במהלך הליכת הירח השלישית
"הגוּלה הכחולה", צילום של כדור הארץ שצילם שמיט בזמן הטיסה אל הירח
יוג'ין סרנן

| --- | --- |

יוג'ין סרנן
 לידה:  14 במרץ 1934 שיקגו, אילינוי
 פטירה:  16 בינואר 2017 (בגיל 82) יוסטון, טקסס
 מידע כללי
 בשירות:  אסטרונאוט בשירות נאס"א
 לאום:  ארצות הברית אמריקאי
 השכלה:  אוניברסיטת פרדו  בית הספר של הצי ללימודים מתקדמים 
 עיסוקים נוספים:  טייס קרב
 תקופת השירות:  1963–1976 (כ־13 שנים)
 דרגה:  קפטן בצי ארצות הברית
 זמן שהייה בחלל:  23 יום, 14 שעות ו-15 דקות
 מספר פעילות חוץ-רכבית:  4 (3 מהם על הירח)
 זמן שהייה בפעילות חוץ-רכבית:  הליכת חלל: שעתיים ו-7 דקות הליכת ירח: 22 שעות, 3 דקות ו-57 שניות
 ביוגרפיה בנאס"א:  יוג'ין סרנן
 משימות
 ג'מיני 9A, אפולו 10, אפולו 17
 
 עיטורים
    מדליית השירות המצוין של הצי
 
יוג'ין אנדרו "ג'ין" סרנן (באנגלית: Eugene Andrew Cernan; ‏14 במרץ 1934 – 16 בינואר 2017) היה אסטרונאוט אמריקאי במשימות ג'מיני 9A, אפולו 10 ואפולו 17 של נאס"א. היה האדם האחרון שהלך על פני הירח.
ראשית חייו והשכלה

סרנן נולד ב-14 במרץ 1934 בשיקגו, אילינוי לאבא ממוצא סלובקי ואמא ממוצא צ'כי. הוא קיבל תואר בוגר במדעים בהנדסת חשמל מאוניברסיטת פרדו ב-1956 ומוסמך במדעים בהנדסה אווירונאוטית מבית הספר של הצי האמריקאי במונטריי, קליפורניה. ב-1978 השלים סמינר בכלכלת נפט וניהולו באוניברסיטת נורת'ווסטרן.
שירות צבאי

בשנת 1956 החל את שירותו בצי על סיפון ה-USS Saipan. באוקטובר 1956, לאחר סיום לימודיו באוניברסיטת פרדו, נכנס לבית הספר לטיסה של הצי. בתום הכשרתו, בדצמבר 1957, הוצב בטייסות התקיפה 26 ו-112 בתחנת האוויר הימית במיראמר, קליפורניה, ולאחר מכן למד בבית הספר לבוגרים של הצי. הוא הגיע לדרגת אלוף-משנה (קפטן) בצי האמריקאי.
שירות בנאס"א

היה בין 15 האסטרונאוטים שנבחרו באוקטובר 1963. היה טייס במשימת ג'מיני 9A. במהלך משימה זו שהה שעתיים ועשר דקות בפעילות חוץ רכבית, והיה לאמריקאי השני שביצע הליכת חלל.
לאחר מכן היה טייס הגיבוי של ג'מיני 12, וטייס הגיבוי של מודול הירח של אפולו 7.
שירות בנאס"א > אפולו 10

בטיסתו השנייה לחלל, היה טייס מודול הירח של אפולו 10.
אפולו 10 הייתה המשימה המאוישת הרביעית בתוכנית אפולו ושוגרה ב-18 במאי 1969. משימה זו הייתה השנייה שהקיפה את הירח, וכללה חללית אפולו בתצורה מלאה, תא פיקוד ושירות ונחתת ירח. המשימות העיקריות של המשימה היו לבחון את תפקוד הצוות, רכב החלל ומתקני תמיכת המשימה בזמן משימה ירחית. משימה זו כללה את כל הפעולות שבוצעו לאחר מכן באפולו 11, למעט הנחיתה על הירח. ב-22 במאי 1969 נכנסו תומאס סטאפורד ויוג'ין סרנן אל רכב הנחיתה הירחי והפעילו את רקטות השליטה של תא השירות על מנת להפריד את חלליתם מחללית אפולו. רכב הירח נכנס למסלול נמוך, בגובה מינימלי של 15.6 קילומטר מפני הירח. בזמן ההפרדה, כל מערכותיו נבדקו, כולל תקשורת, הנעה, בקרת כיוון ורדאר. חללית הנחיתה על הירח ותא הפיקוד נפגשו שוב והתחברו 8 שעות לאחר שנפרדו. בסך הכול בוצעו 31 הקפות של הירח.
לאחר משימת אפולו 10 היה מפקד הגיבוי של אפולו 14.
שירות בנאס"א > אפולו 17

בטיסתו השלישית לחלל, היה מפקד החללית של אפולו 17, האחרונה במשימות אפולו ששוגרה, ב-6 בדצמבר 1972. סרנן הוא האסטרונאוט ה-11 שהלך על הירח, והאחרון שעזב את פני הירח (האריסון שמיט נכנס לחללית לפניו).
במהלך שהותו על הירח ביצע 3 פעילויות חוץ רכביות על פני הירח. במהלך הליכת הירח הראשונה הציב סרנן את ערכת הניסויים שכללה ניסוי זרימת חום, גלאי קרניים קוסמיות, מתקן למדידת ההרכב של האטמוספירה הדלילה של הירח ומד כבידה. פעילות זו נמשכה 7 שעות 11 דקות ו-53 שניות.
כעבור כ־16 שעות, החלה הפעילות החוץ רכבית השנייה. בפעילות זו השתמשו סרנן ושמיט ברכב הירח כדי לנסוע אל מספר מכתשים בסביבה, מהם אספו דגימות קרקע. פעילות זו נמשכה 7 שעות, 36 דקות ו-56 שניות.
בפעילות השלישית, בוצעו מדידות כבידה במספר מקומות. הונחו מספר מטעני נפץ, כדי לבחון את מבנה הירח על ידי מדידת הד הפיצוץ בסייסמוגרפים. המטענים הופעלו רק לאחר שהצוות עזב את פני הירח. לבסוף, נאסף מד שטף נייטרונים שהוצב מוקדם יותר. בסך הכול נסעו האסטרונאוטים 30.5 קילומטר, ואספו 110.4 קילוגרם של אדמת ירח. הפעילות השלישית נמשכה 5 שעות, 40 דקות ו-3 שניות. סך זמן השהיה על פני הירח היה 20 שעות, 14 דקות ו-14 שניות.
סרנן הוא האדם האחרון שהטביע את טביעת רגלו על אדמת הירח. בעודו מתכונן לטפס על הסולם של מודול הירח, בפעם האחרונה בה נמצא אדם על הירח, אמר:
"כאשר אנו עוזבים את הירח ואת טאורוס-ליטרו, אנו עוזבים כפי שבאנו, ואם ירצה האל, אנו נחזור, בשלום ותקווה לכל המין האנושי. בעודי מבצע צעדים אחרונים אלה מפני השטח למשך זמן מה, הייתי רוצה רק לציין שהאתגר של אמריקה היום עיצב את יעודו של האדם מחר. יהיה האל עם צוותה של אפולו 17."
בהזדמנות אחרת אמר: "כן, אני האדם האחרון שצעד על הירח, וזה כבוד מפוקפק ומאכזב מאוד. עבר זמן רב מדי".
הוא צייר על אדמת הירח את ראשי התיבות של שמה של בתו, TDC.
בספטמבר 1973 מונה לעוזר מיוחד למנהל תוכנית חללית אפולו במרכז החלל על שם ג'ונסון. במסגרת תפקיד זה עזר בתכנון ופיתוח תוכנית אפולו-סויוז המשותפת עם הסובייטים והיה ראש צוות המשא ומתן מול הסובייטים.
ב-1 ביולי 1976 סיים סרנן את שירותו בצי ובנאס"א.
לאחר נאס"א

לאחר שירותו בנאס"א הצטרף לחברת קורל פטרוליום כסגן נשיא בינלאומי. תפקידו היה לשפר את תוכניות האנרגיה של קורל בשוק הבינלאומי.
בספטמבר 1981 הקים חברה משלו, "תאגיד סרנן", שסיפקה ייעוץ בתחום האנרגיה והתעופה. במקביל, היה שדרן ברשת ABC בשידורי שיגור המעבורת ושידורים העוסקים בחקר החלל.
בתחילת שנות ה-90 שימש כיו"ר מועצת המנהלים של תאגיד ג'ונסון אנג'ינירינג, שסיפק לנאס"א פיתוח מערכות צוות טיסה, ופעל בתוך מרכז ג'ונסון ומחוצה לו. בנוסף לתכנון של סביבות חיים על המעבורת, סקיילאב, הירח ומאדים, הפעילה החברה גם שני מתקני אימונים לאסטרונאוטים בתוך מרכז ג'ונסון.
בשנת 1999 פרסם את האוטוביוגרפיה שלו, "האדם האחרון על הירח".
ב-16 בינואר 2017 הלך לעולמו ביוסטון, טקסס. נטמן בבית הקברות של מדינת טקסס.